KOMISJONI MÄÄRUS (EÜ) nr 1010/2005,

30. juuni 2005,

millega muudetakse määrust (EÜ) nr 628/2005, millega kehtestatakse Norrast pärit tehistingimustes kasvatatud lõhe impordi suhtes ajutine dumpinguvastane tollimaks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 1995. aasta 22. detsembri määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi “algmäärus”), (1) eriti selle artiklit 7,

olles konsulteerinud nõuandekomiteega,

ning arvestades järgmist:

1. OLEMASOLEVAD MEETMED

2. AJUTISED DUMPINGUVASTASTED MEETMED

On olemas erinevat liiki dumpinguvastaseid meetmeid. Näiteks sõltub väärtuselise tollimaksu tegelik suurus imporditava kauba hinnast, samas kui minimaalne impordihind on alati ühesugune suurus. Mõlema variandi rakendamise eesmärk on dumpingu kahjustavate mõjude kõrvaldamine. Meetme valimisel on komisjonil laialdased volitused. Tehistingimustes kasvatatud lõhe suhtes varem läbi viidud uurimistes eelistati minimaalsel impordihinnal põhinevat tollimaksu, sest seda peeti dumpingu kahjustavate mõjude kõrvaldamiseks piisavaks.

Ajutiste meetmete rakendamisel käesoleval juhul oli komisjon esialgu arvamusel, et minimaalset impordihinda võib olla keeruline kohaldada ja et sellest kõrvalehoidmise oht on suurem kui teiste meetmete puhul. Seetõttu rakendati käesolevas uurimises ajutisi meetmeid esialgu väärtuseliste tollimaksude kujul.

Pärast ajutiste meetmete vastuvõtmist tõusis aga tehistingimustes kasvatatud lõhe hind ühenduse turul oluliselt ja enneolematult kõrgele, mida ei osatud ette näha. Olukorda raskendab veelgi asjaolu, et kaubeldakse suures osas värske lõhega, mis on lühikese säilivusajaga. Sellepärast ei saa suuri turuhindade erinevusi tasandada piisavas koguses toote ladustamisega.

Arvestades käesoleva uurimise erilisi asjaolusid, ei ole algsed põhjused mitte rakendada minimaalset impordihinda enam asjakohased. Vastupidiselt minevikus saadud kogemustele, on minimaalsest impordihinnast kõrvalhoidmise oht antud juhul minimaalne. Suured hinnakõikumised, mida praegu turul täheldada võib, annavad siiski alust arvata, et sellised dramaatilised arengud ei kesta nii kaua, et panna kahtluse alla käesoleva uurimisperioodi jooksul tehtud avastused dumpingu ja kahju suhtes.

Arvestades eespool esitatud asjaolusid, on kohane muuta meetmete liiki ja rakendada minimaalset impordihinda. Nagu eelnevalt väidetud, on minimaalse impordihinna kehtestamise eesmärk sama kui väärtuselise tollimaksumäära puhul, s.o. dumpingu kahjustavate mõjude kõrvaldamine.

Tehistingimustes kasvatatud lõhet turustatakse tavaliselt eri esitusviisidena (roogitud ja peaga, roogitud ja peata, terve kala filee, muu filee või fileetükid). Seetõttu tuli kehtiva tollimaksu liigi muutmisel kehtestada iga nimetatud esitlusviisi jaoks mittekahjustav minimaalne impordihinna määr, et arvesse võtta nende valmistamisele lisanduvaid kulutusi. Sellest lähtuvalt põhinevad erinevad minimaalsed impordihinnad nii selles kui eelmistes kõnealuse toote suhtes läbi viidud dumpinguvastastes uurimistes tehtud järeldustel. Nii on minimaalsed impordihinna määrad tuletatud ümberarvestuskoefitsiendi alusel, mis on kirjas nõukogu määruses (EÜ) nr 772/1999 (4) ja mida on samuti kasutatud käesolevas uurimises.

Eksportivate tootjate tähelepanu juhitakse sellele, et kui kasutatud meetmed pole mõjusad, s.t kui minimaalse impordihinnaga on manipuleeritud, see on üle võetud või sellest on kõrvale hoitud, võib komisjon vajadusel pärast nõuandekomiteega konsulteerimist uuesti muuta määrust (EÜ) nr 628/2005 tagamaks meetmete mõjususe.

3. MEETMETE KESTUS

4. LÕPPSÄTE

Hea juhtimistava huvides ja arvestades asjaolu, et tähtajad märkuste tegemiseks olid esitatud juba ajutise tollimaksu kehtestamise määruses, tuleks määrata ajavahemik, mille jooksul huvitatud pooled, kes andsid endast teada menetluse algatamise teates märgitud tähtaja jooksul, saavad esitada kirjalikult oma seisukohad ja taotleda ärakuulamist. Lisaks tuleb märkida, et tollimaksude kehtestamist käsitlevad järeldused käesolevas määruses on esialgsed ning lõpliku tollimaksu kehtestamise korral võib vajalikuks osutuda need üle vaadata,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 628/2005 artikkel 1 asendatakse järgmisega:

“1. Käesolevaga kehtestatakse ajutine dumpinguvastane tollimaks Norrast pärit tehistingimustes kasvatatud (muu kui looduslik) lõhe impordile, mis võib olla ka fileeritud või fileerimata, värskel, jahutatud või külmutatud kujul ning klassifitseeritud CN-koodide ex03021200, ex03031100, ex03031900, ex03032200, ex03041013 ja ex03042013 alla (edaspidi “tehistingimustes kasvatatud lõhe”).

2. Looduslikule lõhele dumpinguvastaseid tollimakse ei kohaldata. Käesolevas määruses mõistetakse loodusliku lõhe all sellist lõhet, mida peavad looduslikuks lõheks selle liikmesriigi pädevad asutused, kus võetakse vastu vabasse ringlusesse lubamise tollideklaratsioon, vastavalt kõigile asjassepuutuvatele dokumentidele, mille huvitatud osapooled peavad esitama selle kohta, et see püüti merest Atlandi väärislõhe või idalõhe puhul või jõgedest Doonau taimeni puhul.

3. Ajutise dumpinguvastase tollimaksu määr on lõikes 4 kindlaks määratud minimaalse impordihinna ja selle hinna vahe, mis on kaubal ühenduse piiril enne tollimaksude tasumist, juhul kui see on madalam kui minimaalne impordihind. Tollimaksu ei kohaldata, kui kauba hind ühenduse piiril on võrdne lõikes 4 kindlaks määratud minimaalse impordihinnaga või sellest kõrgem.

4. Lõike 3 kohaldamisel kehtivad toote netokaalu kilogrammi kohta järgmised minimaalsed impordihinnad:

Lõhe esitusviis Minimaalne impordihind euro/kg toote netokaalu kohta TARICi kood Terve värske, jahutatud või külmutatud kala 2,81 0302120012030212003303021200930303110093030319009303032200120303220083 Värske, jahutatud või külmutatud roogitud ja peaga kala 3,12 0302120013030212003403021200940303110094030319009403032200130303220084 Muu (kaasa arvatud roogitud ja peata) värske, jahutatud või külmutatud kala 3,51 030212001503021200360302120096030311001803031100960303190018030319009603032200150303220086 Värsked, jahutatud või külmutatud terve kala fileed ja fileetükid, kaaluga üle 300 g 4,99 0304101312030410139303042013120304201393 Muud värsked, jahutatud või külmutatud terve kala fileed ja fileetükid, kaaluga alla 300 g 6,00 0304101315030410139603042013150304201396

5. Lõikes 1 nimetatud tooted lubatakse ühenduses vabasse ringlusse ajutise tollimaksu summa suuruse tagatise esitamisel.

6. Kui kaubad on enne vabasse ringlusse sisenemist kahjustada saanud ja seetõttu on tegelikult makstud või makstav hind tolliväärtuse määramise eesmärgil osadeks jaotatud vastavalt komisjoni määruse (EMÜ) nr 2454/93 artiklile 145, (5) vähendatakse lõike 4 kohaselt arvutatud minimaalset impordihinda protsendi võrra, mis vastab tegelikult makstud või makstava hinna jaotusele.

7. Kui ei ole ette nähtud teisiti, kohaldatakse kehtivaid tollimaksusätteid.